VÁLLALKOZÁSI SZERZŐDÉS
amely egyrészről a 

"F-1" Kft (Cg. 15-09-061635, adószám: 11240781-2-15, képviseletében: Kapitor Attila ügyvezető) 4700 Mátészalka, Babits M. út 14. székhelyű önkormányzat, mint Megrendelő, 

másrészről a 

_______ (cégjegyzékszám: Cg. __-__-______, adószám: ________-__-__, számlaszám: ________-________-________ képviseletében ____________), ____ ___________, ____________ u. __. szám alatti székhelyű gazdasági társaság, mint Vállalkozó,

együttesen mint Felek között jött létre alulírott helyen és napon az alábbi feltételek mellett:

Preambulum

Felek a jelen vállalkozási szerződést a megrendelő – építési beruházás iránt - a közbeszerzésekről szóló 2015. évi CXLIII. törvény (továbbiakban Kbt.) rendelkezései szerint lefolytatott közbeszerzési eljárás eredményeként és arra tekintettel írják alá. 
A jelen vállalkozási szerződés a Megrendelő, mint ajánlatkérő és a Vállalkozó, mint nyertes ajánlattevő között jött létre. Felek kijelentik, hogy jelen vállalkozási szerződés elválaszthatatlan részét képezi a fentiekben megjelölt közbeszerzési eljárás („"F-1" Kft – Sertéstartó telepek korszerűsítése” – hídmérleg létesítése, etetéstechnológia és szellőzési berendezések korszerűsítése, támogatott beruházás címe: „Sertéstartó telepek korszerűsítése” – VP2-4.1.1.5-16. 1801159474  projektazonosító szám) teljes anyaga, különös tekintettel az ajánlattételi felhívásra, a dokumentációra és a Vállalkozó, mint nyertes ajánlattevő ajánlatára. Amennyiben a jelen vállalkozási szerződés és a közbeszerzési eljárás anyagán belül ellentmondás adódna, akkor felek a Vállalkozóra nézve szigorúbb követelményt és/vagy előírást rendelik kötelező érvényűnek, illetőleg amennyiben ez egyértelműen nem határozható meg, akkor azt a követelmény és/vagy előírást kell érvényesnek tekinteni, amely a Megrendelő választása szerint részére kedvezőbb.
1.
Szerződés tárgya

Megrendelő megbízza a Vállalkozót a preambulumban meghatározott építési munkák kivitelezésének ellátásával (a továbbiakban Beruházás), aki ennek teljesítését elvállalja. Vállalkozó által elvégzendő feladatok pontos körét és meghatározását a jelen vállalkozási szerződés preambulumában meghatározott közbeszerzési eljárás anyaga (ajánlattételi felhívás és közbeszerzési dokumentáció) és a jelen szerződés tartalmazza. Vállalkozó ezen feladatokat köteles ellátni maradéktalanul, határidőre és magas színvonalon végrehajtani. Teljesítés helye: 4337 Jármi, 026/3. hrsz. 
1.2
Vállalkozó feladatát képezi a közbeszerzési dokumentációban meghatározott munkák megvalósítása, rendeltetésszerű és üzemeltethető állapotú létesítmény kivitelezése. E körbe tartozik az építési munkák és építési-szerelési munkák, a szükséges hatósági átadások megtartása és bizonylatolása, megvalósulási dokumentáció elkészítése (2 példányban).

2.
Vállalkozó tevékenységének kezdete

Jelen vállalkozási szerződés az aláírás napján lép hatályba, vállalkozó tevékenységét a hatályba lépés napján köteles megkezdeni. 

3.
Teljesítési határidő, kötbér, megszűnés
3.1
Jelen vállalkozási szerződés a szerződéskötéstől 2019. __________ __.  napjáig tart azzal, hogy ezen időtartam elteltét követően Vállalkozó késedelmi kötbér (teljesítési határidő késedelmes túllépése miatt) ajánlatában megjelölt mértékű, hibás teljesítési kötbér (hibás teljesítés esetén az ezzel kapcsolatos igények teljesítésének elmaradása esetére) 20.000.-Ft/nap, de legfeljebb a nettó vállalkozási díj 15 %-a és meghiúsulási kötbér (jelen vállalkozási szerződés meghiúsulása esetére) a nettó vállalkozási díj 30 %-a megfizetésével tartozik helytállni. Teljesítés időpontja a sikeres (hiba- és hiánymentes) műszaki átadás-átvétel lezárása.

3.2
Vállalkozó 30 napot meghaladó késedelme esetén Megrendelő jogosult jelen szerződéstől egyoldalúan elállni.

3.3
Ha a Vállalkozó fizetőképességében, pénzügyi helyzetében olyan lényeges változás következik be, amely a szerződés teljesítését veszélyezteti, a Megrendelő jogosult a szerződéstől elállni. A felek ilyen lényeges fizetőképességben bekövetkező változásnak tekintik különösen, ha a Vállalkozóval szemben a szerződés teljesítésének időtartama alatt jogerőre emelkedett fizetési meghagyás útján követelés érvényesítése van folyamatban, illetve csőd-, felszámolási-, vagy végrehajtási eljárást elrendelő jogerős határozat hatálya alatt áll. Amennyiben Vállalkozó fizetőképességében lényeges változás következik be, köteles a Megrendelőt a körülmény bekövetkezésétől számított 8 napon belül írásban értesíteni. A Megrendelő jogosult a szerződéstől továbbá elállni különösen, ha a Vállalkozó szerződéses kötelezettségének nem tesz eleget.

4.
A Szerződés ellenértéke

4.1
A vállalkozási díj fix, változatlan és nem módosítható az inflációnak megfelelően; tartalmaz minden, a Vállalkozó tevékenységével és szerződésszerű teljesítésével összefüggő költséget, járulékot és díjat, fedezetet nyújtva a jelen vállalkozási szerződés szerinti kivitelezés ellátására. A jelen vállalkozói szerződés 4.2 pontjában meghatározott vállalkozói díj I. osztályú anyagokra és I. osztályú minőségben elvégzett munkára vonatkozik.
4.2
Felek a kivitelezési munkák értékét (vállalkozói díj) a közbeszerzési eljárás eredményéről szóló tájékoztatójában foglaltaknak megfelelően a következők szerint állapítják meg:


Vállalkozói díj:

__.___.___.- Ft



27% ÁFA összege:

  _.___.___.- Ft



Összesen:


__.___.___.- Ft

azaz _________________________ Ft.

4.3
A vállalkozói díj megfizetése a Vállalkozó által készített teljesítés-igazolásnak Megrendelő által történő elfogadása után kiadott (rész)számlák befogadását követően kerül sor. A számlák melléklete a számlarészletező. A teljesítés műszaki igazolója a Megrendelő képviseletében:           ………………………….. műszaki ellenőr.

Az ellenérték kiegyenlítése a szerződésszerű teljesítést követően a Kbt. 135. § alapján, az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Korm. rendelet 30-32/A. §-a szerint utófinanszírozással történik azzal, hogy az ajánlatkérő részszámlázási lehetőséget biztosít, amelyre vonatkozó pénzügyi-műszaki ütemtervet a Vállalkozó, mint nyertes ajánlattevő ajánlata tartalmaz. 
Vállalkozó számlavezető pénzintézete és számlaszáma: __________________.

4.4
Felek rögzítik továbbá, hogy a Vállalkozó
a) nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a nyertes ajánlattevő adóköteles jövedelmének csökkentésére alkalmasak; 

b) a szerződés teljesítésének teljes időtartama alatt tulajdonosi szerkezetét az ajánlatkérő számára megismerhetővé teszi és a Kbt. 143. § (3) bekezdése szerinti ügyletekről az ajánlatkérőt haladéktalanul értesíti.
4.5
Megrendelő a szerződés teljesítésének elismeréséről (teljesítésigazolás) vagy az elismerés megtagadásáról legkésőbb az ajánlattevőként szerződő fél teljesítésétől vagy az erről szóló írásbeli értesítés kézhezvételétől számított tizenöt napon belül írásban köteles nyilatkozni.
4.6
Megrendelő a szerződésen alapuló ellenszolgáltatásból eredő tartozásával szemben csak a jogosult által elismert, egynemű és lejárt követelését számíthatja be.
5.
Vállalkozó kötelezettségei

5.1
A munkaterületre való felvonulás és a helyreállítás kötelezettségei vállalkozót terhelik. Az átadott munkaterületen a tűz- és vagyonvédelem megszervezése, továbbá a tűzvédelmi előírások, munkavédelmi és balesetelhárítási szabályok, az egészségügyi rendszabályok megtartása vállalkozó feladata.

5.2
Vállalkozó köteles a Megbízó nevében eljáró műszaki ellenőr jelentéseit, kifogásait figyelembe venni és a munkafolyamatokat annak megfelelően szervezni. Vállalkozó köteles a munka kivitelezésének teljes időtartama alatt a Megbízó nevében eljáró műszaki ellenőr számára az azonnali ellenőrzést lehetővé tenni. Vállalkozó köteles a Megbízót értesíteni a földmunkák eltakarását eredményező munkák megkezdésének időpontjáról legalább két nappal.

5.3
Vállalkozó - amennyiben kötelező - köteles a 191/2009. (IX. 15.) Korm. rendelet szerinti előírásoknak megfelelően a kivitelezés teljes időtartama alatt építési naplót vezetni. Felek képviselői a munkavégzéssel kapcsolatos minden lényeges adatot, körülményt és utasítást az építési naplóban kötelesek egymással közölni. Építési naplóba történő bejegyzésre jogosultak:

 Megrendelő részéről és képviseletében: ___________ műszaki ellenőr,
 Vállalkozó részéről: ___________,

 Vállalkozó felelős műszaki vezetője: ____________.

5.4
Vállalkozó a műszaki átadás-átvételi eljárás sikeres lezárásától számítottan __ éves időtartamra vállal jótállást. A szavatosság és garancia kérdésében a Ptk. és a 151/2003. (IX. 22.) Korm. rendeletben foglaltak alkalmazandók.

5.5
Vállalkozó a munkát a hatályos jogszabályok, hatósági előírások, kötelező szabványok, műszaki normatívák betartásával I. osztályú minőségben, hiba- és hiánymentesen köteles teljesíteni, amelyek együttes feltételei a szerződésszerű teljesítésnek. Azon munkanemekre, amelyek I. osztályú minőségére vonatkozó előírás nincs vagy nem egyértelmű, felek kizárólag a kifogástalan esztétikai és funkcionális minőséget fogadják el teljesítésként. Esetleges hatósági eljárások során a hatóságok részéről felmerülő jogos észrevételek, előírások miatt a szerződéses összeg nem módosítható.

5.6
Bármely felmerülő olyan többletmunkát (minden kivitelezési munkát – függetlenül attól, hogy azok mely szakterületet érintik -, amelyek a jelen vállalkozási szerződés tárgyát képező létesítmény rendeltetésszerű használatra alkalmas, komplett szolgáltatásához szükségesek) Vállalkozó köteles saját költségére elvégezni, különös tekintettel arra, hogy a vállalkozói díj meghatározásánál a Vállalkozó a szerződés tárgyát képező munkák és a munkákhoz kapcsolódó dokumentáció ismeretében adott árajánlatot és a vállalkozói díj ezek alapján lett általa meghatározva.

6.
Műszaki átadás-átvétel

6.1
Vállalkozó a műszaki átadás-átvételi eljárás időpontjáról a Megrendelőt 15 nappal korábban köteles értesíteni készre jelentéssel. Megrendelő az érdekelt szervek egybehívásával – Vállalkozó által megjelölt időpontban – az átadás-átvételi eljárást lefolytatja. Vállalkozó írásbeli értesítésére Megrendelő - neki felróhatóan - a szerződésben az átadás-átvételi eljárás megkezdésére meghatározott határidőt követő tizenöt napon belül nem kezdi meg az átadás-átvételi eljárást, vagy megkezdi, de a szerződésben - a Ptk. 6:247. § (2) bekezdésére figyelemmel - meghatározott határidőben nem fejezi be, az ajánlattevőként szerződő fél kérésére a teljesítésigazolást köteles kiadni.
6.2
Felek jelen átadáskor közösen elvégzik azokat a szakmailag szokásos és indokolt üzempróbákat, amelyek a teljesítés megfelelő minőségének, a létesítmény rendeltetésszerű használhatóságának megállapításához szükségesek.

6.3
Megrendelő a műszaki átadás-átvétel során köteles a munkát megvizsgálni, a vizsgálat alapján felfedezett hibákat, hiányosságokat, azok kijavításának, pótlásának határidejét a hibás, hiányos munkarészekre eső vállalkozói díjat, valamint az érvényesíteni kívánt jótállási igényeket jegyzőkönyvben rögzíteni.

6.4
Nem tagadható meg az átvétel olyan lényegtelen hibák, hiányosságok miatt, melyek más hibákkal, hiányokkal összefüggésben, illetve kijavításukkal, pótlásukkal járó munkák folyamán nem akadályozzák a rendeltetésszerű használatot. 

6.5
Vállalkozó a műszaki átadás-átvételi eljárás időpontjában köteles Megrendelő részére átadni a terv és a kivitelezési állapot közötti eltéréseket tartalmazó átadási tervdokumentációt, valamint mindazon iratokat (építési napló és annak mellékletei, ellenőrző, mérési jegyzőkönyvek és egyéb minőségi vizsgálatok eredményei), mely a szerződésszerű teljesítés elbírálásához és a létesítmény üzembe helyezéséhez szükségesek. Vállalkozó az átadás-átvételi eljáráson a Megrendelő rendelkezésére bocsátja a következőket többek között:

- 2 példány megvalósítási dokumentáció;

- Műbizonylatok, minősítési dokumentumok, alkalmazott anyagok, szerkezetek bizonylatai, (amennyiben alkalmazható);

- A vállalkozás tárgyát képező gépészeti, elektromos stb. rendszerek és berendezések próbaüzeméről, beszabályozásáról, előírt paramétereinek ellenőrzéséről készült jegyzőkönyvek (amennyiben alkalmazható);

- Az egyes gépészeti és elektromos berendezések kezelési, karbantartási utasítása, a kezelőszemélyzet oktatását, betanítását igazoló jegyzőkönyv (amennyiben alkalmazható);

- Érintésvédelmi, földelésmérési jegyzőkönyv, elektromos szabványossági és villámvédelmi jegyzőkönyv (amennyiben alkalmazható);
- Minden olyan egyéb dokumentum, minta stb., amelyek a hatósági engedélyek kiadásához szükségesek, illetve a jogszabályok előírnak.
6.6
Felek a műszaki átadás-átvételtől számított egy éven belül az utófelülvizsgálati eljárást megtartják. Az utófelülvizsgálati eljárást Megrendelő műszaki ellenőre készíti elő és meghívja arra a Vállalkozót az eljárás megkezdésének napját megelőző 15 nappal, meghívóhoz mellékelve megrendelő és műszaki ellenőr által összeállított hibajegyzéket. Megrendelő az eljárásról jegyzőkönyvet vesz fel, amelyben fel kell tüntetni a résztvevőknek a hibákkal, hiányokkal kapcsolatos nyilatkozatát és a Vállalkozó által elismert hibák kijavítására, illetve a hiányok pótlására vállalt határidőt.

7.
Kapcsolattartás

7.1
Felek vállalják a folyamatos és szoros együttműködést. 

7.2
Közvetlen kapcsolattartásra kijelölt személyek:

Megrendelő részéről kijelölt személy:

· Kapitor Attila ügyvezető
e-mail: akapitor@freemail.hu 



tel: +36 (20) 556 1204
Vállalkozó részéről kijelölt személy:

· ___________ – ügyvezető
     e-mail: _____@_________.hu



mobil: +36 (_0) __ __ __

· ___________ – műszaki vezető

e-mail: _____@_________.hu 



tel: +36 (_0) __ __ __

8.
Egyéb rendelkezések

8.1
Felek magukra nézve kötelezőnek fogadják el, hogy a Kbt. és az államháztartásról szóló 1992. évi XXXVIII. törvény szerinti illetékes ellenőrző szervezetek feladat- és hatáskörüknek megfelelően a közbeszerzési eljárásokat és az azok alapján megkötött szerződések teljesítését rendszeresen ellenőrizhetik, és hogy részükre a jogszabály szerinti információ megadása üzleti titokra való hivatkozással nem tagadható meg.

8.2
Jelen szerződés általi jogviszonyukból eredő esetleges jogvitájukat Felek kötelesek elsődlegesen békés úton, lehetőleg közös egyezséggel elrendezni. Ennek sikertelenséges esetén Felek alávetik magukat a Nyírbátori Járásbíróság, illetve a Nyíregyházi Törvényszék kizárólagos illetékességének.

8.3
A jelen szerződésben nem szabályozott kérdések tekintetében a Ptk. és a közbeszerzésekről szóló 2015. évi CXLIII. törvény rendelkezései az irányadóak.

Szerződő felek a jelen szerződést elolvasás és értelmezés után, mint akaratukkal és nyilatkozatukkal mindenben megegyezőt helybenhagyólag aláírták.

Mátészalka, 2018. szeptember  __.

"F-1" Kft 




___________________

Megrendelő





Vállalkozó[image: image1.png]



